Public procurement notice: Contract Notice
Published: 2022-06-21
Buyer: Ylioppilaiden terveydenhoitosäätiö sr
Country: FI
Contract type: Services
Procedure: Open procedure
CPV classification: 85000000 | 85121270 | 85141000: Services provided by medical personnel
Submission deadline: 2022-08-31

Technical requirements: Hankinta täydentää mielenterveyspalveluiden tarjontaa YTHS:llä. Palvelut tuotetaan läsnä- ja etävastaanottoina tarpeen mukaan.
Hankinnan kohteena on Ylioppilaiden terveydenhoitosäätiön (YTHS) opiskeluterveydenhuollon mielenterveyspalveluihin kuuluvat psykiatrin konsultaatiopalvelut.
Tähän hankintaan sisältyy vastuupsykiatritoimintatapa. Vastuupsykiatri-toimintatavalla tarkoitetaan sitä, että Toimittaja nimeää tarjoamalleen paikkakunnalle oman vastuupsykiatrin/vastuupsykiatreja. YTHS edellyttää, että opiskelijoita hoitaa/hoitavat pääosin sama/samat psykiatrit. Vastuupsykiatri-toimintatavan ideana on parantaa Toimittajan opiskeluterveydenhuollon laatua ja sujuvoittaa yhteistyötä Toimittajan ja YTHS:n välillä.
YTHS seuraa sopimuskauden aikana vastuupsykiatritoimintatavan toteutumista. Mikäli Toimittaja antaa toistuvasti vastaanottoaikoja muulle kuin vastuupsykiatrille/vastuupsykiatreille ja ei siten noudata vaatimusta vastuupsykiatritoimintatavasta, YTHS voi harkitusti siirtyä käyttämään seuraavalla sijalla olevaa Toimittajaa.
Psykiatrin konsultaatiopalveluilla tarkoitetaan psykiatrian tai nuorisopsykiatrian erikoislääkärin kahden 45 minuutin kestoisen vastaanottokäynnin, potilaskertomusmerkintöihin perehtymiseen käytetyn ajan sekä käynteihin liittyvien kirjausten, lähetteiden ja lausuntojen tekemisen muodostamaa kokonaisuutta. YTHS:n tilaamiin psykiatrin konsultaatioihin kuuluu erikoislääkärin tekemän psykiatrisen tutkimuksen, hoito- ja kuntoutussuunnitelman sekä työkykyarvion tekeminen. Merkittävä osa konsultaatioista liittyy kuntoutuspsykoterapian tarpeen arviointiin. Konsultaatiopalvelun tuottaminen em. laajuudessa vie keskimäärin 2,5 – 3 tuntia ammattilaisen aikaa. Psykiatrin konsultaation tulee alkaa neljän viikon kuluessa tilaajan esittämästä pyynnöstä. Psykiatrin konsultaatio ei sisällä laboratorio- tai kuvantamistutkimuksia.
Psykiatrin/nuorisopsykiatrin konsultaatio pitää tuottaa läsnä- ja etävastaanottoina tarpeen mukaan. Toimittajalla pitää olla lähivastaanottojen tarjoamiseksi lupaviranomaisen hyväksymät vastaanottotilat jollakin seuraavista paikkakunnista: pääkaupunkiseutu, Lahti, Kotka, Kouvola, Lappeenranta, Turku, Rauma, Pori, Vaasa, Tampere, Seinäjoki, Hämeenlinna, Oulu, Kemi, Kokkola, Kajaani, Rovaniemi, Kuopio, Joensuu, Mikkeli tai Jyväskylä. Toimittaja ilmoittaa tarjouksessaan, missä sillä on vastaanottotila.
Etävastaanottojen tarjoamiseksi Toimittajalla tulee olla käytössään tietoturvallinen tapa etävastaanottojen toteuttamiseen. Toimittaja ilmoittaa tarjouksessaan, millä tavalla se toteuttaa etävastaanotot.
Palveluntuottajan tulee huolehtia vastaanottoaikojen varaamisesta YTHS:n toimittamien yhteystietojen perusteella.
Toimittajan pitää toimittaa kustakin palvelua tuottavasta vastuupsykiatrista tarjouspyynnön liitteenä oleva tietokortti. Toimittaja voi ilmoittaa sopimuskauden aikana lisää palvelua tuottavia vastuupsykiatreja toimittamalla YTHS:n sopimusyhteyshenkilölle em. tietokortin.
Hankinnan kohteena on Ylioppilaiden terveydenhoitosäätiön (YTHS) opiskeluterveydenhuollon mielenterveyspalveluihin kuuluvat psykiatrisen sairaanhoitajan tuottamat alkuarviot tai ensivaiheen tuen jaksot.
Toimittajan tuottamalla palvelulla tarkoitetaan psykiatrisen sairaanhoitajan tuottamaa alkuarviota tai ensivaiheen tukea liittyen mieliala- ja ahdistuneisuusoireisiin tai -häiriöihin, kehityksellisiin neuropsykiatrisiin häiriöihin, psyykkisiin traumoihin tai vakaviin mielenterveyshäiriöihin. Ensivaiheen tuen tai alkuarvion tulee alkaa neljän viikon kuluessa tilaajan esittämästä pyynnöstä.
Alkuarvio on matalan kynnyksen mielenterveystyötä, jota psykiatrinen sairaanhoitaja tuottaa itsenäisellä hoitajavastaanotolla ja joka tähtää pitkään tai toistuvasti mielenterveyshäiriöstä kärsineen tai muuten oireilleen potilaan tilanteen selvittämiseen ennen lääkärin tekemää psykiatrista tutkimusta. Alkuarvio kestää 1–8 vko ja sen aikana psykiatrinen sairaanhoitaja voi tarjota potilaalle 1–3 käyntiä. Nämä voi toteuttaa joko etävastaanottoina tai lähivastaanottoina. Poikkeuksellisesti käynnin voi korvata myös puhelulla. Psykiatrinen sairaanhoitaja arvioi potilaan toipumista ja hoidon tarvetta säännöllisesti käyttäen potilaan tilanteeseen sopivia validoituja arviointiasteikkoja (esim. MADRS) tai itsearviointimenetelmiä (esim. PHQ9, OASIS). Alkuarvion jatkoksi psykiatrinen sairaanhoitaja ohjaa tarvittaessa potilaan YTHS:n lääkärin vastaanotolle diagnostiikkaa ja hoidon suunnittelua varten.
-Kartoittaa esitietoja itsearviomenetelmin ja haastatellen sekä arvioida potilaan toimintakykyä, tilannetta ja toipumista käyttäen apuna itsearviolomakkeita ja arviointiasteikkoja tai puolistrukturoituja haastattelumenetelmiä (esim. MINI-haastattelu).
-Tilata tarvittaessa mahdollisista aiemmista hoitopaikoista potilaan suostumuksella potilaskertomustietoja.
-Antaa potilaalle psykoedukaatiota hänen sairaudestaan, ohjata omahoito-ohjelmien käyttöön sekä informoida potilasta erilaisista mahdollisista hänen tilanteeseensa soveltuvista hoitomuodoista.